|  |  |
| --- | --- |
|  |  *See artikkel räägib ansamblist; üldmõiste kohta vaata artiklit Lahingus langenu* |

---

**Langenu** on Eestis Tartus tegutsev *black metal*'i bänd, mis tegutseb alates 2004. aastast. Bänd ise on oma muusikastiili nimetanud psühhedeelseks *black metal*'iks.

Langenu otsene eelkäija oli ansambel Anathomia, mis tegutses aastail 2001–2003. Sel ajal kasutas bänd oma muusika kirjeldamiseks stiilinimetust "organ metal". 2004. aastal muudeti nimi Langenu vastu ning esimeses püsivas koosseisus anti ka mõned kontserdid. 2009. aastal andis bänd välja neljaloolise demoplaadi "Silmitu ilmutis". Plaadi nimilugu ilmus ka 2010. aasta ekstreem-*metal*'i kogumikul "Lumi" (väljaandjaks Eesti väikeplaadifirma Trash Can Dance).

2016. aastal andis Langenu oma jõududega välja esimese täispika albumi "Need, kes näevad imesid", millel on kokku kaheksa lugu. Loole "1000 akent" on tehtud muusikavideo, samuti on ametlikult ilmunud kontsertvideosalvestis loost "Kiirgav ja särav". Lugu "Sina, raamat" kõlab Eesti *black metal*'it tutvustavas dokumentaalfilmis "Tallinn Under The Horns - A Journey To The "Other" Estonia" (Saksamaa, 2017). 2020. aasta detsembris ilmus Tartu *metal*-ansamblite ühisalbum "Tarbathian Fortress" (väljaandja Warhorn Records), mis sisaldab Langenu lugu "Langetõbi". 2022. aasta sügisel ilmus Langenult EP "Setooniq" (väljaandja Warhorn Records), mille kõik neli lugu kõlavad seto keeles. Bändist on juttu ka Tartu *metal*ist kõnelevas dokumentaalfilmis "Tartu Under The Horns" (Saksamaa, 2022).

Ansambli lüürika keskendub peamiselt inimese vaimsele tervisele, võitlusele ja sisekonfliktidele. Peamine sõnade autor on trummar Koljat, sõnu on kirjutanud ka kitarrist 1695. Langenu on esimesi *metal*-bände, kes on oma loomingus kasutanud setukeelseid laulusõnu. Ansambel on esinenud ka heategevuskontsertidel, näiteks 2019. aastal sõjaveteranidele annetuste kogumiseks mõeldud üritusel "Anname au".

Langenu kuulub mitmeid Tartu *black metal*'i bände koondavasse loomingulisse rühmitusse Pergerus. Bändi muusikud on tegevad ka teistes Tartu kollektiivides (Form, Ulguränd, Swarn jt).

Koosseis
--------

* 1695 – kitarr, vokaal
* Kaarleek – kitarr, vokaal, trompet
* Arhitekt – klahvpillid, vokaal
* Maddy – basskitarr
* Koljat – trummid, löökriistad

### Endised bändiliikmed

* Arütmia – kitarr, vokaal (2001–2002 (Anathomias), 2007–2018)
* Zafa – kitarr (2004–2005)
* Andres – kitarr (2005–2006)
* Marko – basskitarr (2004–2005)
* Viha – basskitarr (2007–2009)
* Fen - kitarr (2018–2020)

Diskograafia
------------

* Silmitu ilmutis (EP, 2009)
* Need, kes näevad imesid (LP, 2016)
* Tarbathian Fortress, lugu "Langetõbi" (*split*-album, 2020)
* Setooniq (EP, 2022)

Arvustused
----------

* Jaagup Mahkra "Muusikaarvustus: Langenu" – Ulmeajakiri "Reaktor" november 2017

Viited
------

1. ↑
2. ↑  "Langenu: Skeneinimeste pealekasvu on viimasel ajal suisa kõrvaga näha. – TAUD, jaanuar 2020" (PDF). Originaali (PDF) arhiivikoopia seisuga 24.01.2020. Vaadatud 27.01.2020.
3. ↑  "Trash Can Dance - Lumi".
4. ↑  "Langenu - Need kes näevad imesid Bandcamp'is".
5. ↑  "Langenu - 1000 akent muusikavideo Youtube'is".
6. ↑  "Langenu - Kiirgav ja särav kontsertvideo Youtube'is".
7. ↑  ""Tallinn Under The Horns - A Journey To The "Other" Estonia" (2017)".
8. ↑  "Tartu põrandaaluse traadimuusika kogukond avaldas ühisalbumi". *Postimees*. 21. detsember 2020. Vaadatud 05.01.2021.
9. ↑  "Warhorn Recordsi ametlik Bandcamp leht". 12. detsember 2020. Vaadatud 05.01.2021.
10. ↑  Kadi-Maarja Võsu. "Langenu avaldas maailma esimese läbinisti setokeelse metal-albumi "Setooniq"". *Rock FM uudised*. Vaadatud 11.10.2022.
11. ↑  "Tartu Under The Horns - An Undergrounded Documentary". *Youtube.com*. 25. september 2022. Vaadatud 8. november 2022.
12. ↑  "Langenu Metal Archives'i lehekülg".
13. ↑  "«Anname au» kogub ka sel aastal Tartus sõjaveteranidele annetusi". *Tartu Postimees*. 6. aprill 2019. Vaadatud 24.01.2020.
14. ↑  "Pergerus - Tarbatu Black Metali Ordu".

Välislingid
-----------

* Langenu Facebookis
* Langenu Bandcampis
* Langenu mySpace'is
* Langenu Metal Archives'is
* Langenu Rada7's